Kitba ta' Roderick Bilocca Fost is-seba' Surmastrijiet Diretturi li mexxew lill-Banda San Ġużepp matul dawn l-aħħar 64 sena li ilha mwaqqfa, wieħed mill-aktar, jekk mhux għad-dritt l-iktar, li jibqa' miżmum b'għożża mill-Partitarji Ġużeppini, huwa indiskutibbilment is-Surmast Joseph M. Bilocca. Matul il-15-il sena li huwa dderieġa lill-Banda San Ġużepp, din għaddiet minn fost l-isbaħ mumenti tagħha, b'numru kbir ta' bandisti tal-post u daqstant ieħor kbir is-servizzi li kienet tesegwixxi barra Ħal Kirkop. U bil-ħsieb li dan is-Surmast, raġel fuq l-irġiel, dis-sena jagħlaq 100 sena minn twelidu, stedinna proprju lil wieħed minn uliedu biex jerġa' jġeddilna l-memorji sbieħ li ħalla l-papa tiegħu warajh fostna. Tagħrif bijografiku tas-Surmast Bilocca ġie inkluż kemm-il darba f'pubblikazzjonijiet preċedenti, iżda bis-saħħa t'ibnu Roderick, f'dan l-artiklu naraw aktar il-lat uman u familjari tas-Surmast. Fil-ħajja tagħna ta' kuljum, niltaqgħu ma' bosta nies li fil-ħajja tagħna jkunu ħallew xi impatt fina, li bla ma trid tiftakar fihom aktar ta' spiss. Hekk kif bdiet is-sena 2014, jiena bħala r-raba' wild tal-familja Bilocca, ġie f'moħħi l-għażiż missieri, magħruf magħkom bħala Surmast Bilocca. Is-sena 2014 hija sena speċjali fil-bijografija tas- Surmast Joseph M. Bilocca, għax fiha, aħna l-familjari tiegħu qed infakkru l-mitt sena minn twelidu. Huwa twieled fit-28 ta' Jannar 1914, iben Spiridione u Maria Anna Bilocca miż-Żurrieq. Ta' età ċkejkna beda jitgħallem il-mużika mas-Soċjetà Mużikali Queen Victoria taż-Żurrieq, fejn wara ħareġ idoqq il-kurunetta mal-istess Soċjetà Karmelitana. Maż-żmien ma' din is-soċjetà kien jgħallem il-mużika, wara li hu kien kompla l-istudju tiegħu għand is- Surmast Casapinta. Mas-Soċjetà Mużikali 'Queen Victoria', is-Surmast Bilocca serva għal bosta snin bħala president ta' din is-soċjetà, fejn nistgħu ngħidu, beda l-karriera mużikali magħha. Fl-istess żmien, kien imur jgħallem il-mużika l-Imqabba, fejn wara ġiet iffurmata l-Banda Madonna tal-Ġilju. Is-Surmast Joseph M. Bilocca u martu Carmela f'jum it-tieġ tagħhom. Għal ftit snin huwa serva wkoll bħala surmast mall-Banda, San Leonardu ta' Ħal Kirkop. Wara huwa ġie maħtur Surmast Direttur tal-Banda Our Ladv of Consolation tal-Gudja, illum magħrufa bħala, L-Għaqda Mużikali Marija Assunta. Ma' din is-soċjetà huwa dam surmast direttur għal madwar erbgħin sena, fejn wara ġie maħtur Surmast Onorarju mal-istess soċjetà. Tul dan iż-żmien kollu, huwa kien ukoll Assistent Surmast mal-Banda Beland taż-Żejtun u fl-1979 huwa nħatar Surmast Direttur mas-Soċjetà Mużikali San Ġużepp ta' Ħal Kirkop. Il-memorji sbieħ li għandi ta' missieri huma bosta. L-ewwel u qabel kollox l-imħabba kbira li hu kellu għall-familja tiegħu, b'mod partikolari lejn ommi, u l-għożża li biha rabba lili u tliet ħuti l-oħra. Niftakar sew li ta' kull nhar ta' Ħadd kien jitla' saż-Żurrieq, fejn kien iżur il-familjari tiegħu u l-ħutu. Din iż-żjara kienet tintemm fil-Każin tal-Karmnu, fejn kien jispiċċa fuq, fis-sala, jitkellem dwar il-mużika ma' ħuh Ġanni u Surmast Emanwel Buġeja, illum it- tnejn mejtin. Din is-soċjetà kienet wisq għal qalbu, speċjalment meta jasal ix-xaħar ta' Lulju fejn issir il- festa tal-Karmnu. Għalkemm kien jagħmel parti minn din Soċjetà Karmelitana, xorta kien jitla' f'Settembru, għall-festa titulari ta' Santa Katarina taż-Żurrieq u erħilu jiltaqa' ma' bosta Żrieraq bħalu, jitkellmu dwar tfulithom. Iż-żmien twil li dam mas-Soċjetà Mużikali Marija Assunta u dik ta' San Ġużepp ta' Ħal Kirkop kienu żmien sabiħ għalih. Niftakru jikteb il-marċi, innijiet u bosta mużika oħra li għadhom jindaqqu sal-ġurnata tal-lum u kien jieħu pjaċir meta kien idoqqha fuq il- pjanu biex jien nismagħha u ngħidlu x'naħseb fuqha. Għalkemm il-mużika kienet parti kbira minn ħajtu, hu kellu s-sengħa ta' mastrudaxxa u kien ukoll iħobb FESTA SAN ĠUŻEPP ĦAL KIRKOP 2014 Is-Surmast Joseph M. Bilocca bl-istrumenti mużikali, it-trumbun u s-sassofonu f'żgħożitu. imur jistad bħala passatemp. Il-ħolma u l-għaxqa tiegħu kien it-tagħlim tal- mużika u biex ikun hemm aktar allievi jitgħallmu xi strument. Kien iħobb jgħid li mingħajr allievi ġodda l-Banda tmut. Għalhekk hu kien jagħmel diversi kuntatti ma' bosta żgħażagħ fejn kien iservi bħal Surmast biex iħajjarhom jitgħallmu l-mużika. Apparti li kellu l-jiem tiegħu meta jmur jgħallem, kien issib ħinijiet oħrajn meta l-alliev ma jkunx jista' jattendi, biex il-lezzjoni tal-mużika ma jitlifhiex. Kien jagħmel kunċert darba fil-ġimgħa u meta toqrob il-festa kien jagħmel tnejn fil-ġimgħa. Kienet il-Festa ta' San Ġużepp tas-sena 1979, meta membri tal-Kumitat tal-istess Soċjetà Mużikali ġew u stednuh biex ikun is-Surmast l-ġdid tagħhom. Niftakar aċċetta U mar mal-ewwel u mexxa l-marċ magħruf magħkom il-Koppin bħala l-Marċ tas-Siegħa. Fiż-żmien li hu dam bħala surmast tal-Banda San Grupp ta' seba' bandisti ġodda li ddebuttaw mal-Banda San Ġużepp fl-okkażjoni tal-Festa tal-1978. FESTA SAN ĠUŻEPP HAL KIRKOP 2014 Ġużepp, ta' Ħal Kirkop, is-servizzi mużikali żdiedu sew li niftakru jgħid li telgħu għal sittax fis-sena. Ħadem ħafna ma' kull kumitat li kien hemm, tant li bdew isiru recordings tal-marċi, il-marċ ta' nhar il- Milied fejn saru sett ta' marċi u innijiet tal-Milied li għadhom fl-arkivju tas-Soċjetà Ġużeppina. Ma' din is-Soċjetà Ġużeppina, missieri kellu xorti li jifraħ magħhom, meta kienet inġiebet l-Istatwa ta' San Ġużepp mir-restawr, fejn ħadem id f'id mal- Kumitat biex l-Istatwa ta' San Ġużepp tinġieb bil- banda, kif fil-fatt hekk sar. ' Fil-jiem tal-Ġimgħa l-Kbira kien beda jsir programm ta' marċi funebri fil-pjazza ta' Ħal Kirkop. L-iskop ta' dan il-programm kien li s-Soċjetà ssellem lil dawk il-membri u bandisti li ħallewna. Is-Surmast Bilocca kiteb diversi marċi u innijiet għal din is-Soċjetà, fosthom l-Innu tal-Banda, San Ġużepp. Ir-raħal ta' Ħal Kirkop u l-poplu ta' dan ir-raħal saru qishom il-familja ta' missieri. Tant hu hekk li meta spiċċa minn ma' din is-Soċjetà ġie maħtur bħala Surmast Onorarju. Fid-dar ta' ommi, għad għandna diversi tifkiriet u rigali li kien ġew mogħtija lil missieri bħala apprezzament tax-xogħol tiegħu. Fis-6 ta' Mejju 1996, is-Surmast Bilocca ħalla din id-dinja, fl-età ta' 82 sena. L-imħabba u għożża li hu kellu lejn il-mużika, is-soċjetajiet li hu serva u l-bandisti li hu għallem, kienu xhieda ta'dan kollu li qed ngħid.Il-quddiesa konċelebrata saret fil- Knisja arċimatriċi u arċipretali Santa Marija Gudja. L-imħabba spiritwali u lejn is-saċerdozju, spikkat u għall-quddiesa ħadu sehem madwar sittax-il qassis, fosthom Dun Karm Camillieri, dak iż-żmien Kappillan ta' Ħal Kirkop. In-numru kbir ta'nies li ħadu sehem fil-funeral tiegħu li sar fil-Gudja, bis-sehem taż- żewġ baned mużikali Marija Assunta tal-Gudja u San Ġużepp ta' Ħal Kirkop, flimkien ma' diversi soċjetajiet mużikali oħrajn, urewna r-rispett kbir li missieri fis- sempliċità tiegħu għaraf jaħdem magħhom bl-akbar għożża sal-aħħar nifs ta' ħajtu u ta' dan kollu aħna nirringrazjawkom ilkoll. Massed Band mill- Banda San Ġużepp u l-Banda Marija Assunta tal-Gudja fl-okkażjoni tal-funeral ta' Mro Joseph M. Bilocca. żi